Fl-aħħar 24 siegħa fil-pajjiż ġar tagħna tilfu ħajjithom 766 persuna. Dan filwaqt li l-każi fl-Italja żdiedu b’2,339 filwaqt li l-imfejqa żiedu għal 1,480. Dan filwaqt li fir-reġjun tal-Lombardia għaldarb’oħra kien hemm sinjali pożittivi madanakollu l-Awtoritajiet Taljani qed jisħqu sabiex kulħadd jibqa’ taħt allerta u jżomm mal-miżuri tal-Awtoritajiet tas-Saħħa. Madwar id-dinja l-każi pożittivi jilħqu l-1,056,581. Dan filwaqt li l-ammont ta’ persuni li rkupraw mill-Coronavirus qabżu l-224,000 u sfortunatament il-fatalitajiet totali huma dawk ta’ 55,780. Intant għall-ewwel darba fl-istorja, f’Napoli mhux ser ikunu qed joħorġu bil-purċissjoni fil-festa ta’ San Gennaro – dan bħala miżura kontra l-firxa tal-Coronavirus.